CELEX: 22012D0077
Language: sk
Date: 2012-04-30 00:00:00
Title: Rozhodnutie Spoločného výboru EHP č. 77/2012 z  30. apríla 2012 , ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

13.9.2012   
            
            
               SK
            
            
               Úradný vestník Európskej únie
            
            
               L 248/7
            
         ROZHODNUTIE SPOLOČNÉHO VÝBORU EHP
   č. 77/2012
   z 30. apríla 2012,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 35/2012 z 30. marca 2012 (1).
            
         
               (2)
            
            
               Rozhodnutie Komisie 2011/93/EÚ z 10. februára 2011, ktorým sa mení a dopĺňa rozhodnutie 2009/821/ES, pokiaľ ide o zoznam hraničných inšpekčných staníc a veterinárnych jednotiek v Traces (2), sa má začleniť do dohody.
            
         
               (3)
            
            
               Vykonávacie rozhodnutie Komisie 2011/215/EÚ zo 4. apríla 2011, ktorým sa vykonáva smernica Rady 97/78/ES, pokiaľ ide o prekladanie zásielok výrobkov určených na dovoz do Únie alebo do tretích krajín vo vstupnom mieste hraničnej kontroly (3), sa má začleniť do dohody.
            
         
               (4)
            
            
               Vykonávacie rozhodnutie Komisie 2011/394/EÚ z 1. júla 2011, ktorým sa mení a dopĺňa rozhodnutie 2009/821/ES, pokiaľ ide o zoznamy hraničných inšpekčných staníc a veterinárnych jednotiek v Traces (4), sa má začleniť do dohody.
            
         
               (5)
            
            
               Vykonávacím rozhodnutím 2011/215/EÚ sa zrušuje rozhodnutie Komisie 2000/25/ES (5) začlenené do dohody, a preto je potrebné ho v rámci dohody zrušiť.
            
         
               (6)
            
            
               Toto rozhodnutie sa týka právnych predpisov o veterinárnych záležitostiach. Právne predpisy týkajúce sa veterinárnych záležitostí sa neuplatňujú na Lichtenštajnsko, pokým platnosť Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami zahŕňa aj Lichtenštajnsko, ako je uvedené v sektorových prispôsobeniach k prílohe I k dohode. Toto rozhodnutie sa preto neuplatňuje na Lichtenštajnsko,
            
         PRIJAL TOTO ROZHODNUTIE:
   Článok 1
   Kapitola I prílohy I k dohode sa mení a dopĺňa takto:
   
               1.
            
            
               Znenie bodu 87 (rozhodnutie Komisie 2000/25/ES) v časti 1.2 sa vypúšťa.
            
         
               2.
            
            
               V bode 39 (rozhodnutie Komisie 2009/821/ES) v časti 1.2 sa dopĺňajú tieto zarážky:
               
                           „—
                        
                        
                           
                              32011 D 0093: rozhodnutie Komisie 2011/93/EÚ z 10. februára 2011 (Ú. v. EÚ L 37, 11.2.2011, s. 25),
                        
                     
                           —
                        
                        
                           
                              32011 D 0394: vykonávacie rozhodnutie Komisie 2011/394/EÚ z 1. júla 2011 (Ú. v. EÚ L 176, 5.7.2011, s. 45).“
                        
                     
         
               3.
            
            
               Za bod 149 [delegované nariadenie Komisie (EÚ) č. 1152/2011] v časti 1.2 sa vkladá tento bod:
               
                           „150.
                        
                        
                           
                              32011 D 0215: vykonávacie rozhodnutie Komisie 2011/215/EÚ zo 4. apríla 2011, ktorým sa vykonáva smernica Rady 97/78/ES, pokiaľ ide o prekladanie zásielok výrobkov určených na dovoz do Únie alebo do tretích krajín vo vstupnom mieste hraničnej kontroly (Ú. v. EÚ L 90, 6.4.2011, s. 50).“
                        
                     
         Článok 2
   Znenie rozhodnutia 2011/93/EÚ a vykonávacích rozhodnutí 2011/215/EÚ a 2011/394/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. mája 2012 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (6).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 30. apríla 2012
      
         
            Za Spoločný výbor EHP
         
         
            úradujúci predseda
         
         Gianluca GRIPPA
      
   
   
      (1)  Ú. v. EÚ L 207, 2.8.2012, s. 2.
   
      (2)  Ú. v. EÚ L 37, 11.2.2011, s. 25.
   
      (3)  Ú. v. EÚ L 90, 6.4.2011, s. 50.
   
      (4)  Ú. v. EÚ L 176, 5.7.2011, s. 45.
   
      (5)  Ú. v. ES L 9, 13.1.2000, s. 27.
   
      (6)  Ústavné požiadavky neboli oznámené.